Μπεντ Κρίστενσεν

Ο Μπεντ Κρίστενσεν Άρενσε (γεννημένος στην Κοπεγχάγη στις 4 Ιανουαρίου 1967) είναι Δανός πρώην διεθνής ποδοσφαιριστής και νυν προπονητής. Έχει αγωνιστεί στα πρωταθλήματα της Δανίας, της Ελβετίας, της Γερμανίας, της Ελλάδας, της Ισπανίας και της Τουρκίας.

 Ο Μπεντ Κρίστενσεν ξεκίνησε την ποδοσφαιρική του καριέρα στην Μπρόνσχοϊ Μπόλντκλουμπ. Με την Μπρόνσχοϊ πραγματοποίησε σε μία σεζόν 18 εμφανίσεις και πέτυχε 11 γκολ, προκαλώντας από πολύ νωρίς το ενδιαφέρον αρκετών ομάδων, εντός κι εκτός συνόρων. Το καλοκαίρι του 1985 μεταπήδησε στην ελβετική Σερβέτ, με την οποία κέρδισε το Πρωτάθλημα Ελβετίας του 1985. Τον Ιανουάριο του 1987 επέστρεψε στη Δανία αγωνιζόμενος ως δανεικός στη Βάιλε (29 εμφανίσεις και 17 γκολ) ενώ λίγους μήνες μετά μετεγγράφηκε στη Μπρόντμπυ. Στη Μπρόντμπυ παρέμεινε για περίπου 4 χρόνια, πραγματοποιώντας συνολικά 100 εμφανίσεις και πετυχαίνοντας 62 γκολ. Με τη Μπρόντμπυ κατέκτησε τα πρωταθλήματα Δανίας του 1988 και του 1989, ενώ παράλληλα αναδείχθηκε 3 φορές πρώτος σκόρερ του Πρωταθλήματος Δανίας (1988, 1990, 1991). Οι πολύ καλές του εμφανίσεις με την ομάδα της Μπρόντμπυ προκάλεσε το ενδιαφέρον πολλών ευρωπαϊκών ομάδων, με τη Σάλκε να καταθέτει την καλύτερη πρόταση και να τον κάνει τελικά δικό της το καλοκαίρι του 1991. Στη γερμανική ομάδα παρέμεινε για δύο χρόνια, πραγματοποιώντας συνολικά 49 εμφανίσεις και πετυχαίνοντας 8 γκολ. Το καλοκαίρι του 1993 ο Μπεντ Κρίστενσεν άφησε τη Σάλκε και τη Γερμανία και ταξίδεψε στην Ελλάδα για χάρη του Ολυμπιακού Πειραιώς. Στους ερυθρόλευκους παρέμεινε για ένα χρόνο πραγματοποιώντας 26 εμφανίσεις και πετυχαίνοντας συνολικά 9 γκολ. Την περίοδο 1994-95 ο Κρίστενσεν μετεγγράφηκε στην ισπανική Κομποστέλα, στην οποία παρέμεινε για τρεις αγωνιστικές σεζόν, πραγματοποιώντας 110 εμφανίσεις και πετυχαίνοντας 35 γκολ. Το 1997 ο Κρίστενσεν μεταπήδησε στην Τουρκία για λογαριασμό της Γκεντσλερμπιρλιγκί, στην οποία παρέμεινε για ένα χρόνο, πετυχαίνοντας 3 γκολ σε 13 εμφανίσεις. Το Μάρτιο του 1998 άφησε την Τουρκία και επέστρεψε στη Δανία για λογαριασμό της Μπρόντμπυ, στην οποία παρέμεινε για δύο χρόνια και κατέκτησε το Πρωτάθλημα και το Κύπελλο Δανίας του 1998. Συνολικά πραγματοποίησε 50 εμφανίσεις και πέτυχε και 20 γκολ. Το 2000 σταμάτησε την επαγγελματική του καριέρα και αγωνίστηκε για ένα μικρό χρονικό διάστημα στη Μπρόνσχοϊ, από την οποία είχε ξεκινήσει την επαγγελματική του καριέρα, πραγματοποιώντας 14 εμφανίσεις και πετυχαίνοντας 8 γκολ. Ο Κρίστενσεν πραγματοποίησε με τις μικρές εθνικές ομάδες της Δανίας συνολικά 34 εμφανίσεις και πέτυχε 7 γκολ. Το ντεμπούτο του με την Εθνική Ανδρών της Δανίας το πραγματοποίησε το Φεβρουάριο του 1989 σε φιλικό αγώνα εναντίον της Μάλτας. Συνολικά με την Εθνική Ανδρών πραγματοποίησε 26 εμφανίσεις και πέτυχε 8 γκολ. Το τελευταίο παιχνίδι του Κρίστενσεν με την Εθνική Δανίας ήταν εναντίον της Εθνικής ομάδας της Ισπανίας το Νοέμβριο του 1994. Τον Ιανουάριο του 2003 ανέλαβε τα ηνία της πρώτης ομάδας της Φερλός, την οποία ανέβασε στη δεύτερη κατηγορία της Δανίας. Τον Οκτώβριο του 2005 του δόθηκε το πόστο του προπονητή στις ακαδημίες της Μπρόντμπυ, ενώ το 2011 ανέλαβε καθήκοντα βοηθού προπονητή στην πρώτη ομάδα. Από το καλοκαίρι του 2013 ο Μπεντ Κρίστενσεν εργάζεται ως ομοσπονδιακός προπονητής στην Εθνική ομάδα της Δανίας U19. Τίτλοι 1 Πρωτάθλημα Ελβετίας: 1985 2 Πρωταθλήματα Δανίας: 1988, 1989 1 Κύπελλο Δανίας: 1998Ατομικές διακρίσεις 3 φορές πρώτος σκόρερ του Πρωταθλήματος Δανίας: 1988, 1990, 1991 Το προφίλ του Μπεντ Κρίστενσεν στο transfermarkt.co.uk Το προφίλ του Μπεντ Κρίστενσεν στο worldfootball.net Αφιέρωμα της ιστοσελίδας gavros.gr στον Μπεντ Κρίστενσεν